Erling Vindenes

Erling Johan Vindenes (født 1900 i Håsand i Nordfold-Kjerringøy, død 1984) var en norsk gårdbruker og politiker. Han var stortingsrepresentant for Nordland og partiet Venstre fra 1950 til 1961, medlem av fylkestinget i Nordland fra 1931 til 1951 og ordfører i Nordfold og Steigen kommuner.

Vindenes gikk på Vågan folkehøgskole fra 1918 til 1919, før han fullførte landbruksskolen i Bodin i 1921. Han arbeidet deretter som førskolelærer til 1924. I 1927 overtok han farsgården i Håsand, sørvest for Nordfold. Han var medlem av kommunestyret i Nordfold fra 1925 og ordfører i kommunen i periodene fra 1932 til 1942 og fra 1945 til 1951. Senere var han ordfører i Steigen i to år fra 1966 til 1967.

I 1949 ble Vindenes valgt inn på Stortinget som representant for Nordland Venstre. Han ble gjenvalgt i 1953 og i 1957. Han var medlem av Kommunalkomitéen 1950–1954, irke- og undervisningskomitéen 1954–1958 og Skog- og vassdragskomitéen 1958–1961. Fra 1953 til 1961 var han varamedlem i Stortingets delegasjon til Nordisk råd. Vindenes var medlem av Venstres landsstyre fra 1952 til 1968 og formann for Steigen Venstre fra 1964 til 1975.

Referanser

Kilder 
 Stortinget. Erling Johan Vindenes 

Personer fra Steigen kommune
Venstre-politikere i Nordland
Stortingsrepresentanter fra Venstre
Stortingsrepresentanter 1950–1953
Stortingsrepresentanter 1954–1957
Stortingsrepresentanter 1958–1961
Ordførere i Nordfold
Ordførere i Steigen
Kongens fortjenstmedalje i gull